Rootsi äriauhind

Rootsi äriauhind on Rootsi Eksportnõukogu, Rootsi suursaatkonna ja Swedbanki algatatud tunnustus vastutustundlikele ja jätkusuutlikele Baltikumi ettevõtetele.

Auhinna idee sai alguse Leedust 2006. aastal. Eestis ja Lätis hakati äriauhindu andma 2009. aastal. Igal aastal on kategooriad veidi erinevad. Võitjad valib rahvusvaheline žürii. Auhinnad antakse üle oktoobris toimuval konverentsil.

 Võitjad Eestis 
2009. aastal valiti kiireima kasvuga Rootsi osalusega Eesti ettevõtteks Netlead OÜ, innovaatilisimaks Eesti ettevõtteks Reklaamilahenduse OÜ ja ühiskondlikult vastutustundlikuks ettevõtteks ABB AS.Rootsi Äriauhindade võitjad on selgunud

2010. aastal sai kiireima kasvuga Rootsi ettevõtte auhinna AQ Lasertool, parima sotsiaalselt vastutustundliku projekti auhinna Advokaadibüroo Sorainen ja aasta noore ettevõtja auhinna Anni Arro.Rootsi Äriauhind 2011 - konverents ja autasustamine 18. oktoobril

2011. aastal valiti parimaks jätkusuutlikuks ettevõtteks Põltsamaa Felix, parimaks sotsiaalselt vastutustundlikuks projektiks Eesti Energia ettevõtlusprogramm Entrum ja aasta nooreks ettevõtjaks moekunstnik Lilli Jahilo.Rootsi Äriauhinna 2011 võitjad

2012. aastal sai jätkusuutliku kasvu auhinna Palmse Mehaanikakoda OÜ, sotsiaalselt vastutustundliku ettevõtte auhinna Rimi Eesti Food AS, aasta noore ettevõtja tiitli Indrek Rebane firmast Hedgehog OÜ ja keskkonnahoiu auhinna KOKO Arhitektid OÜ.Hall of Fame Swedish Business Awards

2013. aastal Eesti keskselt auhindu ei antud. Küll valiti aga Baltikumi-ülesed võitjad. Nendeks olid Trelleborg jätkusuutliku kasvu osas, Swedbank sotsiaalse vastutuse osas ning TeliaSonera sotsiaalse progressi toetamise eest tehnoloogiliste vahendite abil.

2014. aasta jätkusuutliku kasvu auhinna sai Greencarrier Freight Services Estonia, sotsiaalselt vastutustundliku ettevõtte auhinna ISS Eesti ja noore ettevõtja auhinna ZeroTurnaroundi asutaja Jevgeni Kabanov.Täna Tallinnas Kumus toimunud konverentsil kuulutati välja Rootsi Äriauhinnad 2014 võitjad

2015. aasta jätkusuutliku kasvu auhinna sai ETS NORD, sotsiaalselt vastutustundliku ettevõtte auhinna Microsoft Eesti, tehnoloogilise innovaatori auhinna Skeleton Technologies ja noore ettevõtja auhinna Gerli Veermäe.

Viited

Välislingid
 Äriauhinna Baltimaade ühine sait

Kategooria:Auhinnad
Kategooria:Rootsi
Kategooria:Baltimaad
Kategooria:Rootsi auhinnad